
Deixa a túa almofada e sígueme

1. VER: Seguireite

- Di a canción “Seguireite” de Ixcís:  
“Seguireite a onde queiras, seguireite, Señor, seguireite. 
Seguireite, dáme as forzas, seguireite Señor, seguireite. 
Seguireite, seguireite aínda que o teu cáliz teña que beber. 
Seguireite, seguireite sé Ti a roca que sostén os meus pés”.
Seguireite: https://www.youtube.com/watch?v=qPt-k1MsWFU&t=4s

                                    Que é seguir a Xesús? 
Paréceche fácil facelo?

2.XULGAR: Deixa a túa almofada e sígueme

- No evanxeo deste domingo xa do tempo ordinario, Xesús vai cara a Xerusalén onde o crucificarán. Polo camiño vai chamando a algúns para que sexan os seus discípulos e realicen a súa misión: “Sígueme”, dilles. Pero algúns poñen escusas e bótanse atrás. Só un lle di: “Seguireite onde vaias”. 
                  Seguireite onde vaias, película: http://youtu.be/ig3x30AwUa8 

QUE NOS QUERE DICIR? 

1. Xesús segue chamando hoxe para realizar a súa misión. Pero pon CONDICIÓNS aos seus seguidores: 
* Que Xesús sexa o Absoluto, o prioritario, o máis importante na túa vida. 
* Vincula a túa vida a Xesús: únete a El, déixate conducir por El. 
* Vive con radicalidade o evanxeo, non a medias tintas, implícache ata a cruz. 
* Pertence ao seu grupo. 

2. Xesús PROHIBE aos seus seguidores: 
* Mirar atrás: “o que bota a man ao arado atrás e mira atrás non é digno de min”: se só usas o retrovisor terminas por caer porque perdes o norte e a referencia. Xesús acompáñate para que vaias polos sendeiros que levan ao Reino. Mira adiante, confiando nel. 
* Apegarse á comodidade ou á almofada do confort. Se foxes da cruz rexéitalo a El. Non almacenes almofadas e máis almofadas, tíraas. 
* Poñer escusas ou xustificacións: non digas “déixame primeiro”, “é que teño” que…
Ao final do camiño espérate o mellor: https://youtu.be/pLrS7pjlzNE

Que che pide Xesús? Que debes deixar?

3. ACTUAR: Deixa as escusas e sígueo

- Dialogamos sobre como respondemos á chamada de Xesús os do noso grupo. 
-Fixámonos no que nos estorba para seguilo mellor e explicámolo na eucaristía dominical: “É que…”. 
- Gravamos un vídeo con persoas da comunidade ou familiares que seguen a  Xesús, que lles vai achegando, que lles esixe, como se senten… Oramos xuntos coa canción “Seguireite”. 

En que poderías mellorar?  
                                                    Que imos facer?
LECTURAS

1º REIS 19, 16b. 19-21: Eliseo levantouse e seguiu a Elías. 

Naqueles días, o Señor díxolle a Elías no monte Horeb: «Unxe profeta sucesor teu a Eliseo, fillo se Safat, de Abel Mejolá». 
Partiu Elías de alí e atopou a Eliseo, fillo de Safat, quen se achaba arando. Fronte a el tiña doce xuntas; el estaba coa duodécima. 
Pasou Elías ao seu lado e botoulle o seu manto encima. Entón Eliseo abandonou os bois e botou a correr tras Elías, dicindo: 
«Déixame ir despedir o meu pai e  miña nai e seguireite». 
Elías respondeulle: «Anda e vólvete, pois que te che fixen?». 
Eliseo volveu atrás, tomou a xunta de bois e ofreceunos en sacrificio. 
Co xugo dos bois asou a carne e entregouna ao pobo para que comese. Logo levantouse, seguiu a Elías e púxose ao seu servizo. 
Palabra do Señor.

SALMO Sal 15: R/. 
			
  Ti es, Señor, o lote da miña herdade.


GÁLATAS 5, 1.13-18: Fostes chamados á liberdade

LUCAS 9, 51-62: Tomou a decisión de ir a Xerusalén. Seguireite a onde queira que vaias. 
	Narrador: Cando se ía cumprindo o tempo de ser levado ao ceo, Xesús tomou a decisión de ir a Xerusalén. E enviou mensaxeiros por diante. De camiño, entraron nunha aldea de Samaria para prepararlle aloxamento. Pero non o recibiron, porque se dirixía a Xerusalén. Ao ver isto, Santiago e Xoán, discípulos seus, preguntáronlle: 
Santiago e Juan:  -Señor, queres que mandemos baixar lume do ceo que acabe con eles? 
Narrador: El volveuse e rifoulles. E marcháronse a outra aldea. Mentres ían de camiño, díxolle un:
Un: -Seguireite onde vaias. 
Narrador: Xesús respondeulle: 
Xesús: -As raposas teñen tobo, e os paxaros niño, pero o Fillo do home non ten onde reclinar a cabeza. 
Narrador: A outro díxolle: 
Xesús: -Sígueme. 
Narrador: El respondeu: 
Outro: -Déixame primeiro ir enterrar o meu pai. 
Narrador: Contestoulle: 
Xesús: -Deixa que os mortos enterren os seus mortos; ti vai anunciar o reino de Deus. 
Narrador: Outro díxolle: 
Outro máis: -Seguireite, Señor. Pero déixame primeiro despedirme da miña familia. 
Narrador: Xesús contestoulle:
Xesús: -O que bota man ao arado e segue mirando atrás non vale para o reino de Deus. 

Palabra do Señor 

(Narrador-Santiago e Xoán-Xesús-Un-Outro-Outro máis).




